Allenn denen̄, ✳ so disen̄ brieff ansechen ✳ oder hoͤren̄ lesen, bekaͤnn ✳ unnd thuͦn kundt ✳ ich, Hanns Frydle Bylannd, ✳ faͤrr am Windischer vàrr, ✳
genāntt in der Oùw, fùrch mich, ✳ min erbenn unnd nachkomēn, ✳ als ich dann kuͦfft hab ✳ von Heini unnd Uͦlle Senffer, saͤszhafft
an der Rùsz vor Windisch, hinûber in Gebenstorffer kylchspell gelegen, ✳ ein achtt₎ teyll ✳ unnd ein kleinē teyll, ✳ so sy uff genānt₎ vàrr
gehept habend, ✳ umb hundertt Zùrichˀ guld₎, ✳ je sechzechen batzēn fùr den guld₎, ✳ unnd aber nitt in minem vermogen gewesen̄
soͤliche huͦptsum̄ gellts barr zuͦlegen ✳ nach zuͦbezallen, ✳ sunder durch mittel und hylff des bescheidnē Benedict Matstetter, diser
zytt hoffmeyster ✳ unnd am̄ptmān unnser gnaͤdig₎ hern̄ von Berrn̄ zuͦ Kùngsfelld₎, ✳ das nū soͤlich gellt ✳ und huͦptsum̄, ✳ wie ob stat,
geleytt ✳ unnd gewertt ist ✳ durch die edlenn, straͤnng₎, fromēn, fùrsichtig₎, hochwyszn̄ herr̄n, ✳ herrn̄ schultheszn̄ ✳ unnd ràtt der statt
Berrn̄, mī gnaͤdig herrn̄ ✳ unnd obern̄, ✳ und aber umb soͤlich₎ getànen kuͦff ein huͦptbrieff ✳ uffgricht ✳ unnd besyglett, ✳ nàch lutt ✳ unnd
sag ✳ des selbig₎, ✳ von wortt ✳ zuͦ wortt, ✳ mitt sinē vergriff ✳ unnd innhallt soͤlichē ich nū, obgenāntter Hannsz Frydle Bylannd, ✳ fùr
mich, mī erbenn ✳ unnd nachkomēn ✳ den obgenātt₎ minē gnaͤdig₎ hern̄ ✳ unnd obern̄ ✳ zuͦ iren̄ sychern̄ gwallt ✳ unnd hannd₎ gib ✳
unnd geben hab ✳ mitt versprechun̄g ✳ by minē guͦtt₎ truwē, ✳ was soͤlichˀ wysz ✳ dem nàch zuͦ komen ✳ und geleben̄, ✳ so lanng ✳ und ich
soͤlichs varr inbesitzūng hab, ✳ ouch von genātt₎ hundertt guld₎ huͦptguͦts ✳ den jaͤrlich₎ zinsz, ✳ der sich gebùrtt fû̄ff guld₎,
sechszechen batzēn fùr den guld₎, ✳ alle jàr ✳ und jetz dem nechst₎ ✳ uff sant Martins tag im̄ achtt und zwentzgosten anzuͦvach₎
unnd dannenthin fùr ✳ und fùr ✳ uff jedes jàr besunder. ✳ unnd ob ich har inn sùm̄ig ✳ und der verschribung nitt statt geben̄
wurd, ✳ so dann mog₎ die obgenātt₎ mī gnaͤdig hrn̄ und obern̄ soͤlich₎ huͦptbrieff mitt sam̄pt dem vàrr, ✳ ouch ander mine
guͤtter, ✳ husz, hoff, ✳ lygende ✳ und varende, ✳ umb vervallen̄ zinsz ✳ verkuͦff₎, ✳ vergantt₎ ✳ und vertriben ✳ oder mitt einē andern̄ besetzenn ✳
nàch ir gnàd₎ guͦtt bedunck₎ ✳ und gevallen, ✳ harwyder sol mich, min erbꝝ und nachkomēn ✳ gantz nûtzitt fryst₎ nach beschirmē,
sunder by diser schrifft zuͦbeliben̄ ✳ und dar wyder nitt zuͦthuͦn ✳ nach schaff₎ gethàn werd₎ ✳ by guͦttēn trûwen ✳ mitt entzichung
aller fûnd, ✳ uszzûg ✳ und geverd, ✳ was dan̄ hie wyder sin moͤcht, ✳ unnd besunder des recht₎, so ein gemeine verzichung ✳ àn vorgang
einer sunderbarenn ✳ als unnùtz widerspricht, ✳ entzig₎ und begebꝝ hab. unnd sind disz zuͦgen̄ hieby und mitt geweszn̄ die erbr̄n
Jacob Wygicker zuͦ Mùllinē, Fridle Tûll ✳ zuͦ Windisch, ✳ Hans Jacob Bur zuͦ Alltenburg ✳ unnd Uͦlman̄ Zuͦluͦff zuͦ Lupff₎.
unnd dem zuͦ warem bestand ✳ und sicherheytt hab ich, Hans Frydle Bylannd, erbett₎ dem ersamen̄, fûrnaͤmēn, wyszn̄ Nicklausz Schmid, schultheszn̄ zuͦ Brugg, mī liebꝝ hern̄, dz er sin eygen̄ sygell hatt thuͦn henck₎ an diszn̄ brieff, doch im̄
und sinē erbꝝ àn schad₎, ✳ der gebꝝ und gemacht ist uff vor sant Petters kettenfyr, der jaren̄ der hern̄ nach siner
menschwerdung tusent fûnffhundertt zwentzig und achtt₎ jàr. ✳